CELEX: C2005/229/59
Language: et
Date: 2005-09-17 00:00:00
Title: Kohtuasi T-258/05: Eric Voigt'i 30. juuni 2005. aasta hagi Euroopa Ühenduste Komisjoni vastu

17.9.2005   
            
            
               ET
            
            
               Euroopa Liidu Teataja
            
            
               C 229/27
            
         Eric Voigt'i 30. juuni 2005. aasta hagi Euroopa Ühenduste Komisjoni vastu
   (Kohtuasi T-258/05)
   (2005/C 229/59)
   Kohtumenetluse keel: prantsuse
   Eric Voigt, elukoht Orange (Prantsusmaa), esitas 30. juunil 2005 Euroopa Ühenduste Esimese Astme Kohtule hagi Euroopa Ühenduste Komisjon vastu. Hageja esindaja on advokaat Bernard Autric.
   Hageja palub Esimese Astme Kohtul:
   
               1.
            
            
               rahuldada Euroopa Komisjonile 11. juulil 2002 esitatud taotlus tunnistada tema haigus kutsehaiguseks;
            
         
               2.
            
            
               kohustada Euroopa Komisjoni maksma intresse 28. maist 2004 arvates;
            
         
               3.
            
            
               kohustada Euroopa Komisjoni vastama hageja poolt 20. jaanuaril 2004 Juurdlus- ja distsiplinaarametile (IDOC) esitatud küsimustele;
            
         
               4.
            
            
               tuvastada Euroopa Komisjoni poolt ametniku (C) suhtes distsiplinaarmenetluse alustamise otsuse 2003. aastal tühistamise põhjus;
            
         
               5.
            
            
               maksta kahjutasu 1 miljoni euro (1 000 000 euro) suuruses summas;
            
         
               6.
            
            
               mõista kohtukulud välja kostjalt.
            
         Õiguslikud alused ja peamised argumendid
   Hageja palub, et tema psüühilis-afektiivsed häired tunnistataks kutsehaiguseks personalieeskirjade artikli 73 tähenduses. Hageja väitel on rikutud personalieeskirjade artiklit 26 ning samuti kaitseõiguse, õiguspärase ootuse, läbipaistvuse ja õiguskindluse põhimõtteid. Lisaks viitab ta menetlusreeglite rikkumisele.